CELEX: 62016TN0401
Language: da
Date: 2016-07-29 00:00:00
Title: Sag T-401/16: Sag anlagt den 29. juli 2016 — Spanien mod Kommissionen

17.10.2016   
            
            
               DA
            
            
               Den Europæiske Unions Tidende
            
            
               C 383/16
            
         Sag anlagt den 29. juli 2016 — Spanien mod Kommissionen
   (Sag T-401/16)
   (2016/C 383/22)
   Processprog: spansk
   
      Parter
   
   
      Sagsøger: Kongeriget Spanien (ved S. Centeno Huerta og M. García Valdecasas Dorrego, som befuldmægtigede)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Indkaldelse til den almindelige udvælgelsesprøve EPSO/AD/323/16, forskere (AD7) og EPSO/AD/324/16, forskere (AD9): gruppeledere, annulleres.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1.
            
            
               Første anbringende vedrører tilsidesættelse af artikel 1 og 2 i forordning nr. 1/58, artikel 22 i Den Europæiske Unions charter om grundlæggende rettigheder og tjenestemandsvedtægtens artikel 1d, eftersom al kommunikation mellem EPSO og ansøgeren, herunder ansøgningsskemaet, er blevet begrænset.
            
         
               2.
            
            
               Andet anbringende vedrører tilsidesættelse af artikel 1 og 6 i forordning nr. 1/58, artikel 22 i Den Europæiske Unions charter om grundlæggende rettigheder, tjenestemandsvedtægtens artikel 1d, stk. 1 og 6, artikel 27 og artikel 28, litra f), samt artikel 1 i bilag III til tjenestemandsvedtægten, eftersom valget af det andet sprog uretmæssigt begrænses til kun tre sprog, som er engelsk, fransk og tysk, hvorved de øvrige officielle sprog i Den Europæiske Union udelukkes.
            
         
               3.
            
            
               Tredje anbringende vedrører en sproglig forskelsbehandling, der er forbudt i henhold til artikel 1 i forordning nr. 1/58, artikel 22 i Den Europæiske Unions charter om grundlæggende rettigheder, tjenestemandsvedtægtens artikel 1d, stk. 1 og 6, artikel 27 og artikel 28, litra f), samt artikel 1 i bilag III til tjenestemandsvedtægten, da valget af engelsk, fransk og tysk er udtryk for et vilkårligt valg.
            
         Sagsøgeren har i denne henseende præciseret, at disse anbringender skal ses i lyset af Domstolens dom af 27. november 2012 i sag C-566/10 P, Italien mod Kommissionen, og Rettens dom af 24. september 2015 i de forenede sager T-191/13 og T-124/13, Spanien mod Kommissionen og Italien mod Kommissionen, og af 17. december 2015 (T-275/13, T-295/13 og T-510/13, Italien mod Kommissionen), der alle er blevet endelige, idet Kommissionen ikke har appelleret dem, og hvis gennemførelse ikke ses afspejlet i den foreliggende indkaldelse.